Prähnu

Prähnu on küla Hiiu maakonnas Hiiumaa vallas Hiiumaa lääneosas Läänemere ääres. Kuni 2017. aasta Eesti omavalitsuste haldusreformini kuulus küla Emmaste valda.

Prähnu piirneb läänes Läänemerega, põhjas Külaküla ja Leisu, idas Emmaste-Selja ning lõunas Ole külaga.

Nimi
Leo Tiik on pakkunud kohanime lähtekohaks perekonnanime või võõrapärast kohanime.  Kohanime on kasutatud 1576 kujul Broihelan, 1577 Broye, 1583 Bre, 1587 Brose, 1620 Prehe, 1693 Prechno, 1726 Prengo, 1732 Prehno ja 1744 Preno.

Loodus
Prähnu asub Küla lahe ääres.

Elanike arv

 Elanike arv  Aasta22  195917  19707  20005  20117  20206  2021

Ajalugu
Prähnu kuulus ajalooliselt Kassari mõisa alla. Mõisa alal elas 1576 talunik Broihelan Henrich. Läänemaa 1725–1726 adramaarevisjonis elasid Aunaku mõisas talunikud Prengo Siemo, Prengo Matz ja Prengo Mart.

1835 oli Prähnus kolm talu. Elanikud said omale perekonnanimedeks nimed Haunapu, Järva (Jerwa), Tulp ja Tänav (Tännaw). Pühalepa kihelkonna perekonnanimede panemise raamat. Rahvusarhiiv RA,EAA.1864.2.VIII-198 1835 

Prähnu kuulus 1977–1997 Külaküla koosseisu.

Taristu
Prähnu idaosa piirneb Emmaste–Luidja maanteega, kust saab alguse Prähnu tee.

Viited

Kategooria:Hiiumaa valla külad